Սույն թվականի մարտի 14-ին, “Էլիտ Պլազա” բիզնես կենտրոնում տեղի ունեցավ “Ջավախքի աջակցություն” Հիմնադրամի կողմից կազմակերպված “Երիտասարդությունը և ջավախահայության հիմնախնդիրները” խորագրով համաժողովը, որին հրավիրված էր նաև Համաշխարհային հայկական կոնգրեսի Երիտասարդական կազմակերպությունների ասոցիացիայի (ՀՀԿ ԵԿԱ) ներկայացուցիչները: Համաժողովին մասնակցում էին ԲՈՒՀ-երի ՈՒԽ նախագահներ, ջավախահայ երիտասարդներ, հասարակական-երիտասարդական կազմակերպությունների ներկայացուցիչներ:\r\n\r\nՀՀԿ ԵԿԱ նախագահ Մարիամ Մարտիրոսյանը խոսելով Հայաստան-Արցախ-Սփյուռք-Ջավախք փոխգործակցության մասին նշեց, որ պատրաստ են համագործակցել, համատեղ աշխատել, միասին այնպիսի ծրագրեր մշակել և իրագործել, որոնք կնպաստեն ջավախահայ երիտասարդների առջև ծառացած հիմնախնդիրների վերհանմանն ու լուծմանը: